Íþróttabandalag Reykjavíkur ( ÍBR ) eru heildarsamtök íþróttafélaganna í Reykjavík og voru stofnuð 31. ágúst 1944 . ÍBR er aðili að Íþrótta - og Ólympíusambandi Íslands og Ungmennafélagi Íslands og er tengiliður íþróttafélaganna við Reykjavíkurborg . ÍBR gætir hagsmuna íþróttahreyfingarinnar í Reykjavík gagnvart opinberum aðilum og vinnur að eflingu og skipulagningu á íþróttastarfsemi í Reykjavík . Heildarfjöldi virkra félagsmanna í íþróttafélögum í Reykjavík rúmlega 41.000 . Skráð eru 77 starfræk íþróttafélög í ÍBR en innan þeirra eru yfir 150 deildir . Íþróttabandalag Reykjavíkur er Fyrirmyndarhérað ÍSÍ . Viðurkenninguna fékk Íþróttabandalagið 19. desember 2019 . Á meðal verkefna ÍBR eru : Úthlutun tíma til íþróttafélaga í íþróttamannvirkjum borgarinnar Útleiga á lausum æfingatímum í íþróttamannvirkjum til almennings Úthlutun á styrkjum til íþróttafélaganna Stuðningur við afreksfólk í Reykjavík Eftirfylgni með starfsemi íþróttafélaga Rekstur og umsjón fimm íþróttaviðburða : Reykjavík International Games ( RIG ) , Norðurljósahlaup Orkusölunnar , Miðnæturhlaup Suzuki , Laugavegshlaupið og Reykjavíkurmaraþon Íslandsbanka . Rekstur Skautahallarinnar í Laugardal Skipulagning þátttöku Reykjavíkur á Alþjóðaleikum ungmenna og Grunnskólamóti höfuðborga Norðurlandanna .